**OŠ „VLADIMIR NAZOR“**

ADŽAMOVCI, S.RADIĆA 3

**ŠKOLSKI ODBOR**

KLASA: 003-06/21-01/26

URBROJ: 2178/22-02/01-21-1

ADŽAMOVCI, 02.11.2021.

1. **SJEDNICA ŠKOLSKOG ODBORA OŠ „Vladimir Nazor“ Adžamovci**

**Zapisnik**

sa sjednice Školskog odbora održane **02.11.2021 godine** u **16:00 sati** u prostorijama škole uz poštivanje svih epidemioloških uvjeta.

Prisutni: Maja Marjanović, Dorotea Perić, Vladimir Majetić, Tomislav Šimac, Miroslav Jelčić, Romana Domazetović, Dijana Špoljarić

Sjednici je nazočan potreban broj članova za pravovaljano odlučivanje.

Sjednici je nazočna ravnateljica Marija Petričević i tajnica škole Dorotea Perić, kao zapisničar.

Prijedlog dnevnog reda:

*1. Usvajanje zapisnika s prethodne sjednice*

*2.* *Prethodna suglasnost po raspisanom natječaju za zasnivanje radnog odnosa na mjestu Učitelj/ica Kemije*

*3. Prethodna suglasnost za korištenje i oslobađanje od plaćanja najma školske sportske dvorane za Školu nogometa NK „Budućnost“ Rešetari*

*4. Različito*

Dnevni red je jednoglasno usvojen

**Ad 1.) Usvajanje zapisnika s prethodne sjednice**

Školski odbor je jednoglasno usvojio zapisnik s prethodne sjednice

**Ad 2 .) Prethodna suglasnost po raspisanom natječaju za zasnivanje radnog odnosa na mjestu Učitelj/ica Kemije**

Ravnateljica škole upoznaje Školski odbor da nam je učiteljica Kemije Antonija Bošković, na rodiljnom dopustu, te da smo nakon prijave potrebe za zapošljavanjem od Upravnog odjela za obrazovanje, šport i kulturu dobili potvrdu da nemaju nikoga u sustavu, raspisali natječaj za navedeno radno mjesto na određeno nepuno radno vrijeme- 15 sati ukupnog tjednog radnog vremena do povratka radnice na rad. Zaprimili smo tri prijave za navedeno radno mjesto.

Ana Ribarić-magistra edukacije biologije i kemije iz Nove Gradiške.

Ksenija Bokulić-inženjer prehrambene tehnologije iz Okučana.

Nikolina Kovačević-magistra inženjerka prehrambenog inženjerstva iz Ljupine.

Ana Ribarić koja je magistra edukacije dakle stručna osoba povukla je svoju prijavu iz osobnih razloga te se više time ne smatra kandidatom. Ravnateljica je donijela prijedlog da se procjena neće provesti sukladno članku 11. Pravilnika o postupku zapošljavanja te procjeni i vrednovanju kandidata za zapošljavanje ako se na natječaj nije javio niti jedan kandidat koji ispunjava uvjete natječaja, procjena odnosno vrednovanje mogu se provesti u skladu s ovim Pravilnikom na prijedlog ravnatelja i prema odluci Povjerenstva. Ravnateljica predlaže Školskom odboru kandidata Kseniju Bokulić s kojom bi se sklopio ugovor do zasnivanja radnog odnosa na osnovi ponovljenog natječaja u roku od pet mjeseci sukladno odredbi članka 107.stavka 12. Zakona o odgoju i obrazovanju u osnovnoj i srednjoj školi.

**Školski odbor je jednoglasno usvojio gore navedeno.**

**Ad 3.) Prethodna suglasnost za korištenje i oslobađanje od plaćanja najma školske sportske dvorane za Školu nogometa NK „Budućnost“ Rešetari**

Ravnateljica je upoznala Školski odbor kako smo dana 27.10.2021 godine zaprimili zamolbu od Škole nogometa NK „ Budućnost“ Rešetari u kojoj traže korištenje i oslobođenje od plaćanja najma za korištenje sportske dvorane naše škole. Ravnateljica traži suglasnost od školskog odbora kako bi djeci omogućili da treniraju u dva termina tjedno.

**Školski odbor je dao suglasnost za gore navedeno.**

Nije bilo drugih pitanja.

Zapisničar: Predsjednica Školskog odbora:

Dorotea Perić Dorotea Perić,mag.iur.

OSNOVNA ŠKOLA „VLADIMIR NAZOR“

A D Ž AM O V C I

ŠKOLSKI ODBOR

KLASA: 003-06/21-01/27

URBROJ:2178/22-02/01-21-1

Adžamovci, 02.11.2021 godine

Temeljem članka 118. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 90/11, 16/12, 86/12 i 94/13,152/14,7/17, 98/19 ,64/20) te članka 58. Statuta, OŠ „Vladimir Nazor“, Adžamovci, Školski odbor na sjednici održanoj 02.11.2021 godine donosi

**O D L U K U**

Školski odbor OŠ „Vladimir Nazor“,Adžamovci daje prethodnu suglasnosti za zasnivanje radnog odnosa na određeno nepuno radno vrijeme na mjesto:

- Učitelja/ice Kemije- nepuno određeno radno vrijeme 15 sati ukupnog tjednog radnog vremena za Kseniju Bokulić, inženjer prehrambene tehnologije.

Predsjednica Školskog odbora:

Dorotea Perić,mag.iur.

REPUBLIKA HRVATSKA

BRODSKO-POSAVSKA ŽUPANIJA

OŠ «VLADIMIR NAZOR», ADŽAMOVCI

KLASA: 003-06/21-01/28

URBROJ: 2178/22-02/01-21-1

Adžamovci, 02.11.2021 godine

Temeljem članka 58. Statuta i Odluke o uvjetima i kriterijima za davanje i uzimanje na korištenje prostora i opreme u školskim i drugim objektima (Službeni vjesnik Brodsko-posavske županije br. 25/2014. i 2/2015.), Školski odbor OŠ «Vladimir Nazor», Adžamovci, na sjednici održanoj 02.11.2021 godine, donio je

**O D L U K U**

o davanju na korištenje školske sportske dvorane bez naknade

1. Donosi se odluka o davanju na korištenje školske sportske dvorane OŠ „Vladimir Nazor", Adžamovci, površine 600,00 m2, bez najma odnosno naknade u školskoj godini 2021./2022., nogometnom Klubu „ Budućnost“ Rešetari
2. Zakupnik će koristiti školsku sportsku dvoranu za obavljanje sportskih aktivnosti (treninzi, natjecanja, rekreacija) uz uvjet da ne ometaju odgojno-obrazovni rad škole.
3. Ova Odluka dostavlja se Upravnom odjelu za obrazovanje, sport i kulturu Brodsko-posavske županije na suglasnost.

Predsjednica Školskog odbora:

Dorotea Perić, mag.iur.

Dostaviti:

1. Brodsko-posavska županija

Upravni odjel za obrazovanje, sport i kulturu

1. Pismohrana